A. E.: "Kõigi välisesinejate headuses olin ma juba algusest peale veendunud, mõned neist osutusid isegi arvatust paremaks. Šveitsis elava iiri päritolu kitarristi Christy Dorani ansambel "New Bag" koos india trummari Balasubramoniamiga oli üks festivali tipphetki. Kui Indias oli nende kontserdil 4000 inimest, siis Tallinnas paraku vaid napilt kolmsada. Kuid nende kontserdid Narvas ja Viljandis läksid igati korda. Suurim heameel ongi sellest, et kõik ansamblid peale "Terry Lyne Carrington Groupi" täitsid mu lootusi. Aga seda ei või iial ette arvata, kas staaride ansambel on hea või halb üllatus."